
Contra Protestantes non paucos ct incredulos tue- 
mur Deum non semel in Veteri Foedere (1) homi- 
nibus promisisse Messiae adventum ; qui, cum purus 
homo quantalibet gratia ornatus perfecte pro peccato 
satisfacere non posset , per condignam satisfactionem 
hominis peccatum deleret. 

II. 

t 

Promissum in lege Messiam , quem ex testimo- 
niis Veteris et Novi Testamenti simul collalis lesum a 
Nazareth fuisse aperte constat , iam dudum in mnn- 

( 1 ) Gen. III. i5. XII. 3. XVII. 1 8 . XXII. i8. XXVI. 4- 

dum venisse luculenter contra Iudaeos probant pro- 
phetarum vaticinia, iacobi praesertim, Danielis , Ag- 
gaei et Maiarhiae (1) : quae frustra neoterici biblici 
ita exponere conantur , ut vel Messiae notio ex illis 
penitus evanescat , vel ad alium quempiam , praeter 
Iesum , referantur. 


111 . 

Sabcllium insipienter asserentem non Filium so- 
lum , sed et Patrem hominem esse factum sacrae lit- 
terae aperte redarguunt docentes solum Verbum fa- 
ctum esse carnem (2) : quae vere et realiter ex B. 
Virgine Maria sumpta fuit (3); non de coelo delapsa, 
ut Valentino et Apollinari placuit. 

IV. 

Christus itaque , utpote verus homo, intellectu , 
et humana voluntate carere non potuit ; idcirco non 
solum infinita , sed etiam creata scientia fuit praedi- 
tus. Fuisse praeterea ornatum et gratia unionis , per 
quam eius humanitas sanctitate substantiali fuit san- 
clificata, et gratia habituali cum caeteris, quae gratis 
datae dicuntur, et Spiritus Sancti donis fatemur. 

(i) Gen. XL1X. 8. seqq. Dan. IX. il\. seqq. Agg. ii. 
7 . seqq. Malauh. III. 1 . seqq. 

(a) Joan. I. 14 . 

(3J Matlh. I. 25. 

Verbum insuper assumpsit passibile corpus , non 
tamen defectibus illis obnoxium , qui vel ex imperfe- 
cta corporis formatione , vel ex culpa oriuntur. Nul- 
lo autem modo vel macula ulla , vel peccati fomes , 
immo nec peccandi potentia in Christo' est admitten- 
da. Eius vero passiones , , cum imperfectionibus , quae 
in nobis sunt , commixtae non fuerint , propassiones 
cum S. Hieronymo (1) appellare libet. 

VI. 

Unionem Verbi cum humanitate peractam esse 
in unitate suppositi , ideoque unam in Christo esse 
personam , eamque divinam , contra Nestorium , qui 
moralem tantum illam esse dixit , ab Ecclesia catho- 
lica docemur. Hinc pronum est deducere B. Mariam 
vere fuisse Matrem Dei. Naturas vero divinam et hu- 
manam distinctas et impermixtas post unionem mansis- 
se contra Eutychetem defendimus. 

VII. 

Unde fluit admittendam esse in Christo idioma- 
tum communicationem, ut loquuntur theologi, in con- 
creto tamen, non vero in abstracto. Quapropter longe 


(i) In Matth. 26 . S. Thom. 3. p. q. XV. a 4> 

a veritate discedunt Luthcrani , qui Eutychiana labe 
infecti humanitatem Christi esse ubique praesentem 
contendunt 

VIII. 

Quidquid tandem de ratione conciliandi Christi 
libertatem cum eius impeccabililate decernatur, hoc ta- 
men firmissimum tenemus ipsum per actus humanita- 
tis liberos vere meruisse, sibi quidem corporis gloriam 
et exaltationem nominis , nobis dona omnia gratiae et 
gloriae ; Angelis vero ad minimum accidentale glo- 
riae augmentum. 

IX. 

Gravissime errarunt Sociniani Christi satisfactio- 
nem impropriam et metaphoricam fuisse asserentes. Con- 
tra quos cum veritate catholica dicimus vere et pro- 
prie ipsum pro mundi peccatis satisfecisse ; eiusque 
satisfactionem nou solum aequi valentem, sed et super- 
abundantem esse censendam affirmamus. 

X. 

Licet iuxta Apostolum (1) unus Christus Iesus 
mediator Dei et hominum sit, eius tamen mediationi 

(i) I, Tim. ii. 5. 6. 

nullo pacto B. Mariae et Sanctorum in cocio' regnan- 
tium invocatio adversatur , ut Protestantcs blaterant. 
Quapropter cum ipsi pro nobis orent , pium et utile 
est ipsos invocare. Insuper cum superuaturali excellen- 
tia sint ornati , aliquem religiosum cultum illis esse 
tribuendum cum Ecclesia luemur. 

UE GRATIA 


XI. 

Contra catholicam veritatem sentiret qui homi- 
nem sine interiori gratia aliquod opus salutare , seu 
ducens ad vitam aeternam suis naturalibus viribus ef- 
ficere posse cum Pelagio putaret; vel saltem fidei ini- 
tium sine Spiritus S. illustratione et inspiratione, eius- 
que adiutorio consequi posse cum Massiliensibus con- 
tenderet. 

XII. 

Non tamen inde consoquens est omnia infide- 
lium opera esse peccata : sed cum liberum arbitrium 
non sit per peccatum extinclum (1), posse illos, licet 
gratia Christi destituantur , aliquod bonum opus mo- 

(i) C. Trid. ses. "6. cap. i. 

rale ordinis naturali» praestare contra Baium ct lan- 
senium asserimus. 

XIII. 

Licet homo lapsus absque divinae gratiae auxi- 
lio nequeat potentia morali omnia legis naturalis prae- 
cepta servare etiam quoad operis substantiam ; potest 
tamen amore tum benevolentiae tum laudabilis concu- 
piscentiae -imperfecto Deum ut naturae auctorem di- 
ligere. 

XIV. 

p • 

Gravissime erravit Iansenius docens interiori gra- 
tiae in statu naturae lapsae numquam resisti (1). 
Contra ipsum itaque dari in hoc statu gratiam vere 
sufficientem tuemur , quae homini facultatem tribuit 
completam et expeditam ad opus bonum prosequendum, 
et relativam, ut dicunt , ad circumstantias, in quibus 
ipse invenitur; quaeque ideo effectu caret, quia homo 
pro sua libertate ipsi resistit. 

W: r -w . jk' 

XV. 

v ; - - , .0 ; , 

Etsi plura a theologis sint excogitata systema- 
ta , ut in quo tandem divinae gratiae efficacia sit re- 

(i) Prop. a. Jans. 

> . . *■ *. • 

ponenda invenirent ; firmum tamen contra Novatores 
esse debet apud omnes auxilium efficax nullam huma- 
nae libertati inferre necessitatem. 

XVI. 

At reiiciendum prorsus est systeina a Iansenio 
confictum, in quo divinae gratiae efficacia in quadam 
coelesti indeliberata delectatione reponitur, quae dum 
oppositam imbecilliorem concupiscentiam necessario re- 
tundit , hominis libertatem omnino evertit. 

XVII. 

Quod ad gratiae distributionem pertinet, iustis 
omnibus , urgente praecepto , gratias vere sufficientes 
a Deo conferri , quibus omnia praecepta servare pos- 
sint contra lansenium tuemur (1). Nec peccatoribus 
ullis huiusmodi gratias pro loco et tempore dari ne- 
gandum est , quibus vere possint et peccata cavere , 
et ab illis si velint , resipiscere. 

XVIII. 

Quoniam vero Deus neminem vult perire infi- 
delibus etiam gratias vere sufficientes pro loco et tem- 
pore , quibus remote saltem et mediate , ad fidem et 
salutem venire possint , conferri dicendum est. 

(i) Prop. i.° Jans. 

XIX. 


In iuslificatione impii non solum peccata vere re- 
mitti , sed et sanctificari et interius hominem reno- 
vari per voluntariam gratiae et donorum susceptionem 
dicimus cum Tridentino {!). Quapropter perversissime 
asserunt Prolestantes solam fidem iustificare , et nulla 
adultum hominem dispositione indigere ad ipsam iustifi- 
cationcm consequendam. 

XX. 


lustificalioncm semel susceptam per peccatum de- 
perdi posse scripturarum testimonia et exempla aper- 
tissime ostendunt. Non posse insuper hominem iustifi- 
calum in accepta iu?titia perseverare usque ad finem 
vitae absque speciali Dei auxilio , cuius magnum do- 
num est perseverantia , enixe defendimus. 



(f) C. Trid. ses. 6. cap. 7. 

